**LEHOLA–LEMBITU MÄNGUDE PETANK 2019**

**PÕHJA-SAKALA VALLA MEISTRIVÕISTLUSED PETANGIS 2019**

**I Eesmärk**

Populariseerida sportlikke eluviise kaasates Põhja-Sakala valla erinevas eas elanikke tegelema võimetekohase ja erinevates tingimustes tegeldava spordiala- petangiga.

Selgitada välja valla parimad petangimängijad individuaalselt ja Lehola-Lembitu mängude arvestuses.

**II Aeg ja koht**  
Võistlus toimub 4. augustil 2019 Võhma petangiplatsil (Võhma Kooli juures).

Naiste võistluse algus on kell 9.00 ja meestel kell 12.00.

Võistlejatel tuleb kohal olla vähemalt 15 minutit enne võistluse algust.

**III Osavõtjad**   
Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil.

Valla meistrivõistluste arvestuses osalevad ainult Põhja-Sakala vallas alaliselt elavad kodanikud.

Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

Võimalusel võtab mängija kaasa oma mänguvahendid.

**IV Võistluste süsteem**

Mänguviis: üksikmäng

Olenevalt osalejate arvust pannakse võistlussüsteem paika kohapeal.

Üksikmängus on igal võistlejal 3 kuuli. Mängu alustav võistleja loositakse. Teine võistleja saab valida mänguplatsi.

Snadi visatakse viskeringist 6-10 m kaugusele. Snadi peab jääma väljakut märgistavatest nööridest vähemalt 50 cm kaugusele. Vastasel juhul asetab vastane snadi reeglipäraselt.

Punktide arvestust peavad mängijad ise. Lahendamatu erimeelsuse puhul pöördutakse peakohtuniku poole.

Mäng kestab, kuni üks võistlejaist on kogunud 13 (11) punkti ja sellega mängu võitnud.

Lehola-Lembitu üldtabelisse läheb arvesse parima meesmängija ja naismängija tulemus summeeritult, piirkonna teised võistlejad hoiavad punkte ja kohti kinni.

**V Autasustamine**  
Lehola–Lembitu mängude ja valla meistrivõistluste kolme parimat nais- ja meesmängijat autasustatakse karika ja diplomiga.

**VI Üldist**  
Oma osavõtuga seotud kulud katab iga osavõtja ise.

Kõik juhendis määratlemata küsimused lahendavad korraldajad kohapeal.

Võistluste peakohtunik on Mati Tiirmaa, tel 517 6760.